มีอาการเจ็บบริเวณเต้านมทั้งสองข้าง เจ็บแบบปวดระบมทั่วทั้งเต้านมจับดูแล้วบริเวณล่างๆข้างเต้านมเป็นก้อน ตอนสัมผัสจะเจ็บมาก เป็นมากประมาณ2-3วันแล้ว จะเป็นอะไรร้ายแรงไหมคะ
สวัสดีค่ะ อาการเจ็บเต้านม คลำได้ก้อน อาจเกิดจากสาเหตุภายในเต้านมเอง เช่นมีก้อนเนื้อ มีการอักเสบหรือติดเชื้อแบคทีเรีย หรือเกิดจากกล้ามเนื้อที่หน้าอกอักเสบก็ได้ ก้อนที่เต้านมอาจเกิดจากก้อนชนิดไฟโบรซีสติค ก้อนเนื้องอกไฟโบรอะดีโนมา ก้อนไขมัน ถุงน้ำ เนื้องอกท่อน้ำนม เป็นต้น นอกจากนี้ก้อนที่เต้านมอาจเกิดจากเนื้องอกชนิดอื่นๆ รวมถึงโรคมะเร็ง เป็นต้น โดยการแยกโรคต้องอาศัยการตรวจร่างกายคลำลักษณะก้อนเป็นหลักค่ะโดยหากพบก้อนที่เต้านชัดเจนร่วมกับเจ็บเต้านมมาก มีเลือดหรือหนองไหลจากหัวนม ควรรีบไปพบแพทย์เพื่อตรวจเพิ่มเติมตอนนี้แนะนำพักการใช้งานและไม่ทำท่าที่กระตุ้นให้มีอาการปวด